Farg‘onada bu yil 20 ta ko‘p qavatli uy qurilib, 870 ta muhtoj oila o‘z uyiga ega bo‘ladi

Prezident Shavkat Mirziyoyev Farg‘ona viloyatining Oltiariq tumanida viloyat faollari ishtirokida o‘tkazilgan videoselektor yig‘ilishida aholi uchun muhim bo‘lgan uy-joy masalasiga to‘xtalib, mutasaddilarga tegishli topshiriqlarni berdi. Bu haqda “Daryo” muxbiri xabar bermoqda.

“Shaharlarda 600 xonadonli 14 ta ko‘p qavatli uy-joylar, bunga qo‘shimcha ravishda 270 xonadonli 6 ta ko‘p qavatli uy qurish ta’minlansin. Jami 20 ta ko‘p qavatli uy qurilib, 870 ta uyga muhtoj oila o‘z uyiga ega bo‘lishi kerak, bu yilning o‘zida. Bu oson ish emas, bu juda katta pul talab qiladi. Lekin qilish kerak, boshqa iloji yo‘q. Uy yo‘q Farg‘onada” – dedi Shavkat Mirziyoyev.
Prezidentning Farg‘ona viloyatiga tashrifi davom etmoqda.